**Visul**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sufletul meu –

Barcă pe apă,

Pe-n râu

Curgator.

Cerb rătăcit

Prin pădurile pustii.

Ocean năpădit

De înşelătoare sirene.

Unde sunt malurile,

Unde sunt insulele

De lumină trandafirie?

Caută soarele, suflete,

Pe baldachinul

Unde peşti se răsfaţă

Şi unde vietăţi

Fără număr

În tulburi bulboane

Bolborosesc.

Clocoteşte pădurea

De cai imaginari

Şi nu mai ştiu urmele

Pe care am venit.